## Pravilnik o izmjenama Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 126/2011 (9.11.2011.), Pravilnik o izmjenama Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2547

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 26. sjednici održanoj 13. listopada 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O IZMJENAMA PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10, 1/11., 6/11., 48/11., 50/11., 54/11. i 61/11.) tablica iz članka 10. mijenja se i glasi:

»

|  |  |  |  |  |
| --- | --- | --- | --- | --- |
| Red. broj | Vrsta zdravstvene djelatnosti | | Kadrovski normativ tima/ oblik provođenja HM-e | Stand. br. osigur.  osoba/stanovnika |
| 0 | 1 | | 2 | 3 |
| 1. | Opća/obiteljska medicina | | 1 spec.opće med.  ili doktor medicine  1 med. sestra/med. tehničar | 1.700 |
| 2. | Zdravstvena zaštita predškolske djece | | 1 spec. pedijatar  1 med. sestra/med. tehničar | 1.000\* |
| 3. | Zdravstvena zaštita žena | | 1 spec. ginekolog  1 med. sestra/med. tehničar/ primalja | 6.000\*\* |
| 4. | Patronažna zdravstvena zaštita | | 1 stručni prvostupnik /prvostupnica sestrinstva | 5.100\*\*\* |
| 5. | Zdravstvena njega | | 1 med. sestra/med. tehničar općeg smjera | 3.500 |
| 6. | Dentalna zdravstvena zaštita (polivalentna) | | 1 doktor stomatolog/dr. dentalne medicine  1 med. sestra/med. tehničar/ zdrav. radnik SSS/ dentalni asistent | 2.200 |
| 7. | Higijensko-epidemiološka zdravstvena zaštita | | 1 spec.epidemiologije/  javnog zdravstva  1 viši zdrav. tehničar ili sanitarni inženjer  1 med. tehničar ili sanitarni tehničar | 40.000\*\*\* |
| 8. | Preventivno-odgojne mjere za zdravstvenu zaštitu školske djece i studenata | | 1 spec. školske medicine  1 stručni prvostupnik / prvostupnica sestrinstva | u skladu s mrežom |
| 9. | Javno zdravstvo | | 1 spec. javnog zdravstva / epidemiologije /socijalne medicine  1 stručni prvostupnik / prvostupnica sestrinstva | u skladu s mrežom |
| 10. | Zdravstvena zaštita mentalnog zdravlja, prevencije i izvanbolničkog liječenja ovisnosti | | 1 spec. psihijatar,  1 psiholog  1 med. sestra /med. tehničar | u skladu s mrežom |
| 11. | Laboratorijska dijagnostika | | 1 spec. medicinske biokemije  ili mag. med. biochem.  1 ing. med. laboratorijske dijagnostike  6 laboratorijskih tehničara | 40.800\*\*\*\* |
|  |  | | Kadrovski normativ tima za laboratorijsku dijagnostiku kojem gravitira manji broj osiguranih osoba od standardnog broja osiguranih osoba (40.800): |  |
| 11.1. | Laboratorijska dijagnostika | | 1 spec. medicinske biokemije ili  mag. med. biochem.  1 ing. med. laboratorijske dijagnostike  6 laboratorijskih tehničara | od 35.000 do 40.800 |
| 11.2. | Laboratorijska dijagnostika | | 1 spec. medicinske biokemije ili  mag. med. biochem.  1 ing. med. laboratorijske dijagnostike  4 laboratorijska tehničara | od 30.000 do 35.000 |
| 11.3. | Laboratorijska dijagnostika | | 1 spec. medicinske biokemije ili  mag. med. biochem.  1 ing. med. laboratorijske dijagnostike  3 laboratorijska tehničara | od 25.000 do 30.000 |
| 11.4. | Laboratorijska dijagnostika | | 1 spec. medicinske biokemije ili  mag. med. biochem.  0,6 ing. med. laboratorijske dijagnostike  3 laboratorijska tehničara | od 20.000 do 25.000 |
| 11.5. | Laboratorijska dijagnostika | | 1 spec. medicinske biokemije ili  mag. med. biochem.  0,5 ing. med. laboratorijske dijagnostike  2 laboratorijska tehničara | od 18.000 do 20.000 |
| 11.6. | Laboratorijska dijagnostika | | 1 spec. medicinske biokemije ili  mag. med. biochem.  1 laboratorijski tehničar | do 18.000 |
| 12. | Ljekarništvo¹ | | 1 mr. farmacije | u skladu s odredbama Pravilnika o uvjetima za određivanje područja na kojem će se osnivati ljekarne |
|  |  | | 0,5 farm. tehničar |  |
| 13. | Hitna medicina | | | |
|  | – koja se ne provodi u skladu s Mrežom hitne medicine (»Narodne novine« 31/11) i Pravilnikom o minimalnim uvjetima u pogledu prostora, radnika i med. tehničke opreme za obavljanje djelatnosti hitne medicine (»Narodne novine« 42/11.) | | | |
| 13.1. | Hitna medicina | 1 standardni tim dežurstva ili pripravnosti  2 standardna tima SP | | do 15.000 |
| 13.2. | Hitna medicina | 1 standardni tim dežurstva  1 standardni tim pripravnosti ili 2 standardna tima pripravnosti  2 standardna tima SP | | od 15.000 do 25.000 |
| 13.3. | Hitna medicina | 1 standardni tim dežurstva  2 standardna tima pripravnosti ili 2 standardna tima dežurstva  3 standardna tima SP | | od 25.000 do 35.000 |
| 13.4. | Hitna medicina | 5 standardnih timova HM  3 standardna tima SP  5 standardnih timova PDJ | | od 35.000 do 60.000 |
| 13.5. | Hitna medicina | Od 60.000 na svakih daljnjih 20.000 stanovnika dodaje se 1 standardni tim HM.  Na svakih daljnjih 60.000 stanovnika dodaje se 1 standardni tim sanitetskog prijevoza.  Na svakih daljnjih 100.000 stanovnika dodaje se 1 standardni tim PDJ. | | |
| 13.6.1. | Hitna medicina sa sanitetskim prijevozom | 5 standardnih timova HM  3 standardna tima SP  1, 2 standardna tima PDJ | | 35.000 |
| 13.6.2. | Hitna medicina4 | 5 timova HM  1,2 tima PDJ | | 35.000 |
|  | – koja se provodi u skladu s Mrežom hitne medicine (»Narodne novine« 31/11) i Pravilnikom o minimalnim uvjetima u pogledu prostora, radnika i med. tehničke opreme za obavljanje djelatnosti hitne medicine (»Narodne novine« 42/11.) | | | |
| 13.7 | Hitna medicina – Tim 1 | 1 dr. med. spec. hitne medicine ili doktor medicine  1 med. sestra/med. teh.  1 vozač | | u skladu s Mrežom HM |
| 13.8. | Hitna medicina – Tim 2 | 1 med. sestra/med. teh. sa spec. usavršavanjem  1 med. sestra/med. teh. | | u skladu s Mrežom HM |
| 13.9. | Hitna medicina – Prijavno dojavna jedinica | – 2 med. sestre/med. teh. ili  – 1 dr. med. spec. hitne medicne/dr. med. i 1 med. sestra/med. teh. ili  – 1 dr. med. i 2 med. sestre/med. teh. ili  – 2 dr. med. i 2 med. sestre/med. teh. | | u skladu s Mrežom HM |
| 13.10. | Dežurstvo | 1 dr. med./dr. med. spec.  1 med. sestra/med. teh.  1 vozač | | u skladu s Mrežom HM |
| 13.11. | Pripravnost | 1 dr. med./dr. med. spec.  1 med. sestra/med. teh.  1 vozač | | u skladu s Mrežom HM |
| 14. | Sanitetski prijevoz4 | 1 med. sestra/med. tehničar  2 vozača | | u skladu s Pravilnikom |
| 15. | Dežurstvo u dentalnoj zdravstvenoj zaštiti (polivalentnoj) | 1 dr. dentalne medicine  1 med. sestra/med. tehničar/zdravstveni radnik SSS/dentalni asistent | | U regionalnim centrima Osijek, Split, Rijeka 1 tim na jedan punkt, Grad Zagreb 3 tima na tri punkta |
| 16. | Dežurstvo u ljekarničkoj djelatnosti | 1 magistar farmacije | | županije do 100.000 stanovnika 1 tim na jednom punktu  županije s više od 100.000 stanovnika 1 tim na jednom punktu za svakih daljnjih 150.000 stanovnika |
| 17. | Posebno dežurstvo u djelatnosti opće/obiteljske medicine / zdravstvene zaštite predškolske djece2 | 1 dr. med./ 1 med. sestra/med. tehničar | | 60.000\*\*\*\*\* |
| 18. | Centar opće medicine3 | 1 dr. med./ 1 med. sestra/med. tehničar | | najmanje 25.000\*\*\*\*\* |
| 19. | Centar dentalne medicine | 1 dr. stom./dr. dentalne medicine  1 med. sestra/med. tehničar/zdravstveni radnik SSS/dentalni asistent | | 60 000\*\*\*\*\* |

1 kadrovski normativ se odnosi na 40 satno tjedno radno vrijeme

2 županija/Grad Zagreb utvrđuje potrebu za ustrojavanjem posebnog dežurstva, lokaciju punkta te vrstu djelatnosti (opća/obiteljska medicina, zdravstvena zaštita predškolske djece) koja će se obavljati posebnim dežurstvom

3 organizira dom zdravlja na područjima na kojima je hitna medicina ustrojena redovnim radom

4 odnosi se na ustanove koje ugovaraju hitnu medicine i sanitetski prijevoz kao samostalne djelatnosti

\* odnosi se na osigurane osobe – djecu od 0 do 7 godina

\*\* odnosi se na osigurane osobe – žene starije od 15 godina

\*\*\* odnosi se na broj stanovnika na području nadležnog doma zdravlja/organizacijske jedinice županijskog doma zdravlja, odnosno nadležnog zavoda za javno zdravstvo županije/Grada Zagreba

\*\*\*\* odnosi se na broj osiguranih osoba opredijeljenih za ugovorne timove opće/obiteljske medicine i timove zdravstvene zaštite predškolske djece koji su prema sjedištu ordinacije najbliži tom laboratoriju, a razmjerno kadrovskom normativu pojedinog laboratorija.

\*\*\*\*\* odnosi se na osigurane osobe na području županije/Grada Zagreba. «.

Članak 2.

Tablica iz članka 10.a mijenja se i glasi:

»

|  |  |
| --- | --- |
| Županija/Grad Zagreb | Broj timova |
| Bjelovarsko-bilogorska | 11 |
| Međimurska | 6 |
| Dubrovačko-neretvanska | 16 |
| Ličko-senjska | 14 |
| Karlovačka | 16 |
| Koprivničko-križevačka | 10 |
| Krapinsko-zagorska | 16 |
| Osječko-baranjska | 22 |
| Istarska | 20 |
| Požeško-slavonska | 6 |
| Primorsko-goranska | 19 |
| Sisačko-moslavačka | 18 |
| Brodsko-posavska | 10 |
| Splitsko-dalmatinska | 36 |
| Šibensko-kninska | 15 |
| Varaždinska | 14 |
| Vukovarsko-srijemska | 15 |
| Virovitičko-podravska | 10 |
| Zadarska | 20 |
| Grad Zagreb | 48 |
| Zagrebačka županija | 24 |
| Ukupno | 366 |

«.

Članak 3.

U članku 13. stavak 1. mijenja se i glasi:

»Za područje županija /Grada Zagreba, gdje nije uspostavljen ustroj hitne medicine u skladu s Pravilnikom o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine (»Narodne novine« broj 42/11., u daljnjem tekstu: Pravilnik o minimalnim uvjetima) i Mreže hitne medicine (»Narodne novine« broj 31/11.), osnova ugovaranja hitne medicine je broj stanovnika na području doma zdravlja odnosno pojedine organizacijske jedinice županijskog doma zdravlja.«

Članak 4.

Članak 14. mijenja se i glasi:

»Hitna medicina koja nije organizirana u skladu s odredbama Pravilnika o minimalnim uvjetima i Mrežom hitne medicine ustrojena je u sljedećem organizacijskom i kadrovskom normativu:

1. Standardni tim hitne medicine /tim 1:

1 – doktor medicine/doktor specijalist hitne medicine

1 – medicinska sestra/medicinski tehničar

1 – vozač (1 sanitetsko vozilo)

2. tim 2:

– 1 medicinska sestra/medicinski tehničar s dodatnim specijalističkim stručnim usavršavanjem iz hitne medicine pomoći ili medicinska sestra/medicinski tehničar

– 1 medicinska sestra/medicinski tehničar, koji obavlja i poslove vozača

3. Standardni tim u dežurstvu:

1 – doktor medicine

1 – medicinska sestra/medicinski tehničar

1 – vozač (1 sanitetsko vozilo)

4.a Standardni tim u pripravnosti:

1 – doktor medicine

1 – vozač (1 sanitetsko vozilo)

4.b. Tim pripravnosti

– 1 doktor medicine

– 1 medicinska sestra/medicinski tehničar

– 1 vozač

5. Standardni tim sanitetskog prijevoza:

2 – vozača (2 sanitetska vozila)

1 – medicinska sestra/medicinski tehničar

6. a Standardni tim prijavno-dojavne jedinice:

1 – medicinska sestra/medicinski tehničar

Na svakih 250.000 stanovnika služba prijavno-dojavne jedinice popunjava se s 5 doktora medicine.

6. b Prijavno-dojavna jedinica:

– 1 doktor medicine specijalist hitne medicine ili doktor medicine s najmanje 3 godine radnog iskustva u timu hitne medicine na terenu ili stručna prvostupnica/prvostupnik sestrinstva s najmanje 7 godina ukupnog radnog iskustva hitne medicine na terenu ili medicinska sestra/medicinski tehničar s najmanje 10 godina radnog iskustva u timu hitne medicinske pomoći na terenu.«

Članak 5.

Članak 15. mijenja se i glasi:

»Hitna medicina organizirana sukladno Pravilniku o minimalnim uvjetima i Mreži hitne medicine ustrojena je u sljedećim organizacijskim oblicima: Tim 1 hitne medicine, Tim 2 hitne medicine, tim dežurstava, tim pripravnosti, tim prijavno dojavne jedinice, a s kadrovskim normativom kako slijedi:

Tim 1:

– 1 doktor medicine specijalist hitne medicine

– najmanje jedna medicinska sestra/medicinski tehničar

– 1 vozač

Tim 2:

– 1 medicinska sestra/medicinski tehničar specijalist u djelatnosti hitne medicine

– najmanje jedna medicinska sestra/medicinski tehničar

Tim pripravnosti:

– 1 doktor medicine

– jedna medicinska sestra/medicinski tehničar

– 1 vozač

Tim prijavno dojavne jedinice (mogući kadrovski sastav):

– 2 stručne prvostupnice/prvostupnika (medicinske sestre/medicinska tehničara) ili

– 1 doktor medicine ili doktor specijalist hitne medicine i 1 stručna prvostupnica/prvostupnik (medicinska sestra/medicinski tehničar) ili

– 1 doktor medicine ili doktor specijalist hitne medicine i 2 stručne prvostupnice/prvostupnika (medicinske sestre/medicinska tehničara) ili

– 2 doktora medicine ili doktora specijalista hitne medicine i 2 stručne prvostupnice/prvostupnika (medicinske sestre/medicinska tehničara).«

Članak 6.

Članak 16. mijenja se i glasi:

»U dežurstvu i pripravnosti iz članka 14. i 15. ovog Pravilnika sudjeluju svi ugovorni doktori medicine, doktori medicine radnici u ugovornim zdravstvenim ustanovama na određenom području i doktori medicine radnici Zavoda prema ustrojstvu i rasporedu koji utvrđuje ravnatelj nadležnog doma zdravlja, odnosno zavoda za hitnu medicinu.

U mjestima koja su više od 20 km udaljena od punkta dežurstva/hitne medicine a hitna medicina nije ustrojena u skladu Mrežom hitne medicine, iznimno se može ustrojiti pripravnost, ako su u djelatnosti opće/obiteljske medicine ugovorena najmanje 2 tima, uz uvjet da je to i mjesto stanovanja tih doktora.

Dežurstvo i pripravnost ne mogu biti ustrojeni u istom mjestu.

U dežurstvu u dentalnoj zdravstvenoj zaštiti utvrđenom u tablici iz članka 10. ovog Pravilnika sudjeluju svi ugovorni doktori stomatologije/doktori dentalne medicine u regionalnim centrima prema ustrojstvu i rasporedu koji utvrđuje ravnatelj nadležnog doma zdravlja.«

Članak 7.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/170

Urbroj: 338-01-01-11-1

Zagreb, 13. listopada 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 126/2011-2547